Barnesete som festes til styret foran på sykkelen
Et barnesete montert bak på en sykkel
Et **sykkelbarnesete** er et sykkelsete for transport av barn. På vanlige sykler er det ofte ekstrautstyr, mens en del lastesykler leveres med sykkelsete eller sitteplass for barn som standard. 

Det finnes både barneseter som kan monteres foran og bak rytteren. Sete foran kan være hyggeligere både for barn og rytter, men er bare egnet for de minste barna på grunn av høyere tyngdepunkt. Sykkelsete bak er ofte mer behagelig, men gir mindre utsyn og det er ikke så lett å snakke sammen.

Sikkerhet
---------

Barnesetet bør være festet i sykkelens ramme, ikke bagasjebrettet. Sykkelen må sikres slik at hender og bein ikke kan komme inn i hjulet eller klemmes på andre måter.

Sete har ofte sele, nakkebeskyttelse og fotbeskyttelse, og må passe til barnets alder og vekt. Man bør aldri gå fra en barn i et sykkelsete siden sykkelen kan velte.

Moderne sykkelbarneseter er laget av plast og metall. Noen seter (særlig frontmonterte) kan ha vindskjerm.

I EU må seter tilfredsstille kravene i standarden EN 14344.

Alder
-----

Det er begrenset hvilken alder man bør bruke sykkelbarnesete.

Før et barn kan settes i et sykkelsete eller i en sykkelvogn må det kunne sitte selv, som kan være fra det er rundt 6-9 måneder gammelt.

På vanlige sykler kan frontmonterte seter brukes for småbarn til en alder på 2-3 år (12-15 kg), mens bakmonterte seter kan brukes til 5-6 år (20-22 kg). Ved høyere vekt blir en vanlig sykkel fort ustabil, og en påhengssykkel kan være et alternativ.

Alternativer
------------

Det største ankerpunktet mot sykkelbarneseter er de høye tyngdepunktet som gir veltefare hvis man går fra sykkelen, samt at sykkelen vil oppleves ustabil under sykling, spesielt etterhvert som barna blir tyngre.

Det finnes flere alternativer til sykkelbarneseter:

### Sykkelvogn

En sykkeltilhenger gir bedre komfort sammenlignet med sykkelsete. De kan ha plass til 1-2 passasjerer (iht. kjøretøyforskriften), og bagasje som handleposer. Det er viktig at sikkerhetsnettet i front er lukket under sykling slik at barna ikke blir utsatt for steinsprut.

### Lastesykkel

En lastesykkel kan kreve tilvenning å kjøre med. Hver passasjer har sin egen sitteplass, og med en frontlastet lastesykkel kan man ha god kontakt med barnet.

### Påhengssykkel

En påhengssykkel kan brukes til transport av barn i alle aldre, men hovedsakelig 5-10 års alder (så lenge barnet er lettere enn sykkelens maksvekt), og kan være et godt alternativ til sykkelvogn eller lastesykkel. Barnet lærer imidlertid ikke å sykle sikkert og vurdere trafikken.

### Egen sykkel til barnet

Selv om mange barn begynner å sykle på balansesykkel og trehjulssykkel fra de er 1.5 år, så er dette mest som lek og ikke for transport. Barn har som regel ikke utviklet tilstrekkelig balanse og koordinasjon til å sykle på en ordentlig sykkel før de er 5-6 år gamle, men er fremdeles vil de ikke være fokuserte nok til å sykle i trafikken.

Tidligere har det vært anbefalt at barn kan sykle til skolen fra 12 års alder, altså på mellomtrinnet rundt 6-7. klasse. I 2015 ble det bestemt at foreldre selv skal bestemme når et barn er gammelt nok til å sykle til skolen. Forsøk av SINTEF har vist at en stor andel barn mellom 8 og 12 år ikke er fokuserte i trafikken, og det har derfor anbefalt at barn kan sykle til skolen fra de er 12 år. Det er viktig med god opplæring i grunnleggende trafikkregler.

  

  

<gallery>

Skalno 0,2.JPG|Kinderkar als aanhanger achter de fiets

Bakfietsmoeder.jpeg|Bakfiets

</gallery>

1. 1 2 3 4 5 6 7 8 9 10 11 12 13  «Barn med på sykkelen». *Trygg Trafikk*. Besøkt 13. april 2024.
2. ↑  «Har du riktig sykkel til barnet ditt? | Jollyroom». *Jollyroom.no*. 5. april 2019. Besøkt 13. april 2024.
3. 1 2 3  Gemini.no (13. september 2016). «Hvor oppmerksomme er barn i trafikken?». *SINTEF* **(norsk)**. Besøkt 13. april 2024.
4. ↑  NRK (23. august 2015). «Nå er det fritt fram for å sykle til skolen». *NRK*. Besøkt 13. april 2024.
5. ↑  Pedersen, Janne. «Slik sykler du trygt med barna til skolen | NAF». *www.naf.no*. Besøkt 13. april 2024.